Settee

Settee on umbes kahe tooli laiune seljatoega ja madalate käetugedega prantsuse pink, mis võib olla kas polsterdamata või polsterdatud.Kunstileksikon. Eesti Klassikakirjastus, 2001 Mõnes keeles on settee sohva või kanapee sünonüümSettee. - britannica.com; võrreldes diivaniga on ta kergema ja vähema polstriga. 

Vanimad säilinud eksemplarid pärinevad 17. sajandist ja neid võis külgede allalaskmisega muuta voodiks. Mööblieseme seljatoe- ja käetoelahendused on olnud kaunis varieeruvad ja settee kujundamine toolidega ühe komplektina sai kombeks, mida järgitakse veel ka 21. sajandil. 

Kujunesid erinevad settee tüübid, millele anti erinevaid nimetusi sõltuvalt nende funktsioonist, omadustest, stiilist või mõne isiku järgi. Tuntumad neist on chaise longue, chesterfield, saalisohva (inglise keeles hall settee, 18. sajandi versioon, kus settee on kujundatud saalitoolidega sarnaselt), daybed ja markiis.

 Vaata ka 
 Diivan
 Otoman
 Kušett

 Viited 

 Välislingid 
 Polsterdamata seljatoega settee, 1730
 Polsterdamata settee, 1725–1790
 Carlo Bugatti settee, 1900
 Finn Juhli settee, 1948

Kategooria:Mööbliesemed